Houguan

Houguan (kinesisk: 吼管, ordrett «tutende guan») er et treblåseinstrument med doble rørblad som er særlig knyttet til den kinesiske provinsen Guangdong. Houguan er en sørkinesisk utvikling av det klassiske instrumentet guanzi og har som dette en sylindrisk borring. Kroppen er vanligvis av bambus (i stedet for av hardtre som guanzi) og den er tilføyd et klokkestykke av metall. Instrumentet ble benyttet fram til begynnelsen av 1900-tallet fremst av gateforselgere og -artister, men har siden da funnet en plass innen kantonesisk opera og tradisjonell folkemusikk.

Kategori:Treblåseinstrumenter
Kategori:Kinesiske musikkinstrumenter